TKขายหุ้นกู้ดอกเบี้ย4.04%
บริษัท ฐิติกร เสนอขายหุ้นกู้วงเงิน250 ล้านบาท อัตราดอกเบี้ย 4.04%
28 ม.ค. 2554

บริษัท ฐิติกร เสนอขายหุ้นกู้วงเงิน250 ล้านบาท อัตราดอกเบี้ย 4.04% 
บริษัท ฐิติกร (TK) ออกและเสนอขายหุ้นกู้วงเงิน250 ล้านบาท อัตราดอกเบี้ย 4.04%ในวันที่ 28 ม.ค.2554 อายุ5ปี ครบกำหนดไถ่ถอนปี 2559
ที่ผ่านมา ผู้ถือหุ้นกำหนดวงเงินหุ้นกู้ให้บริษัทออกไม่เกิน 1,500 ล้านบาท ครั้งนี้บริษัทออกจำนวน 250,000 มูลค่าที่ตราไว้ 1,000 บาท ชนิดระบุชื่อผู้ถือ ประเภทไม่ด้อยสิทธิ ไม่มีหลักประกัน ไม่มีผู้แทนผู้ถือ ให้แก่ผู้ลงทุนโดยเฉพาะเจาะจงไม่เกิน 10 ราย ที่ผ่านมา หุ้น TK ได้รับคำแนะนำให้"ซื้อ"จากบริษัทหลักทรัพย์เอเซียพลัส เนื่องจากเป็นบริษัทที่มีนโยบายจ่ายเงินปันผลครั้งเดียวทั้งปี ทำให้มีโอกาสจ่ายเงินปันผลสูงกว่าบริษัทที่แจกเงินปันผลทุก6 เดือนหรือทุกไตรมาส